తెలంగాణలో మహిళా తహసీల్దార్ దారుణహత్య WATCH LIVE TV
​ భారత్‌ చేతిలో వన్డేల్లోనూ లంక క్లీన్‌స్వీప్..!
శ్రీలంక గడ్డపై భారత్ వన్డేల్లోనూ జైత్రయాత్ర కొనసాగించింది. ఇప్పటికే టెస్టుల్లో ఆ జట్టును వైట్‌వాష్ చేసిన టీమిండియా తాజాగా వన్డేల్లోనూ
TNN | Updated:
Sep 3, 2017, 10:25PM IST
శ్రీలంక గడ్డపై భారత్ వన్డేల్లోనూ జైత్రయాత్ర కొనసాగించింది. ఇప్పటికే టెస్టుల్లో ఆ జట్టును వైట్&zwnj;వాష్ చేసిన టీమిండియా తాజాగా వన్డేల్లోనూ తిరుగులేని ప్రదర్శనతో క్లీన్&zwnj;స్వీప్ చేసేసింది. ఐదు వన్డేల సిరీస్&zwnj;లో భాగంగా కొలంబో వేదికగా ఆదివారం జరిగిన చివరి వన్డేలో కెప్టెన్ విరాట్ కోహ్లి (110 నాటౌట్: 116 బంతుల్లో 9x4) అజేయ శతకం బాదడంతో భారత్ 6 వికెట్ల తేడాతో ఘన విజయాన్ని అందుకుంది.
అంతకముందు తొలుత బ్యాటింగ్ చేసిన శ్రీలంక జట్టు.. పేసర్ భువనేశ్వర్ కుమార్ (5/42) ధాటికి 49.4 ఓవర్లలో 238 పరుగులకే కుప్పకూలిపోయింది. లాహిరు తిరుమానె (67: 102 బంతుల్లో 3x4, 1x6), మాథ్యూస్ (55: 98 బంతుల్లో 4x4), కెప్టెన్ ఉపుల్ తరంగ (48: 34 బంతుల్లో 9x4) ఫర్వాలేదనిపించినా.. చివర్లో ఆ జట్టు తడబడి తక్కువ స్కోరుకే పరిమితమైంది. ఛేదనలో కోహ్లితో పాటు కేదార్ జాదవ్ (63: 73 బంతుల్లో 7x4) అర్ధశతకంతో రాణించాడు. దీంతో భారత్ లక్ష్యాన్ని 46.3 ఓవర్లలోనే 239/4తో ఛేదించేసింది. ఈ రెండు జట్ల మధ్య బుధవారం రాత్రి 7 గంటలకి ఏకైక టీ20 మ్యాచ్ జరగనుంది.